TV7 JERUUSALEMMA UUDISED
Tänased teemad -
Kirikute Maailmanõukogu nõuab,
et Iisrael vabastaks vangistatud terroristid
Iisraeli teismeliste mõrvades kahtlustatud
hukkusid Läänekaldal reidi käigus
10% ISISe terroristidest on eurooplased
Egiptuse juudikogukond on peaaegu kadunud
USA toimetab Hezbollah'le kaudselt sõjalist abi
Iisrael saadab eksperte ja abi Aafrikasse ebolaga võitlema
TV7 Jeruusalemma Uudistest - Shalom!
Arutz Sheva teatel nõuab Kirikute Maailmanõukogu,
et Iisrael vabastaks vangistatud terroristid.
Nõukogusse kuulub 347 usulahku ja kirikkonda rohkem kui 100 riigist.
Nõukogu korraldab igal aastal nädalapikkuse ürituse
"World Week for Peace in Palestine Israel" ehk WWPPI.
Tänavuse ürituse eesmärgiks on lõpetada illegaalne okupatsioon.
Üritust korraldab Palestiina Iisraeli Oikumeeniline Foorum PIEF.
Ürituse pealkiri "Let my people go" võrdleb Palestiina poliitvange,
kelle hulgas on ka terroriste,
Piibli ajal Egiptuse orjusest lahkunud juutidega.
Üritusele toimetatud materjali järgi
tuleks kõik nn poliitvangid vabastada.
Segane termin peaks viitama mis tahes palestiinlastele.
Lühidalt - nõukogu tahab vabastada kõik vangistatud terroristid,
tühistades nende kuriteod.
Ynet Newsi teatel said kolme Iisraeli teismelise mõrvas kahtlustatud surma
Läänekaldal toimunud reidi käigus.
Iisraeli Luureteenistuse Shin Bet ametliku teate järgi
saabusid julgeolekuväed Läänekaldale kahtlusalusesse kohta,
et vahistada kaks meest, kui puhkes tulevahetus,
kus mõlemad kahtlusalused hukkusid.
Hamas kinnitas Izz ad-Din al-Qassami Brigaadidesse
kuuluvate meeste surma ja kiitis nende ohvrit.
Shin Bet otsis mitu kuud
kaht Hebroni kandist pärit 29- ja 32-aastast terroristi,
kes olid nimetatud kolme, 12. juunil röövitud
ja surnuks tulistatud juudi poisi mõrvariteks.
Arutz Sheva kirjutab EL-i terrorivastase võitluse ülema
Gilles de Kerchove'i paljastusest,
mille järgi 10% ISISe võitlejaist pärineb Euroopast.
AFPga rääkinud Kerchove'i sõnul
on ISISega liitunud 2000-3000 Euroopa džihadisti.
Džihadistide arv hakkas kasvama, kui rühmitus kuulutas Iraagis
ja Süürias suuri alu Islamiriigiks.
Džihadistide arvu pidevat kasvu on mõjutanud ka jõuline,
Lääne džihadistidele suunatud kampaania suhtlusmeedias.
Luureandmete järgi on ISIS-el Süürias ja Iraagis ca 30 000 liiget.
Enamus ISISe võitlejaist tulevad Prantsusmaalt, Inglismaalt,
Saksamaalt, Belgiast, aga ka Hollandist, Rootsist ja Taanist.
Viimasel ajal on rühmitus leidnud kasvavat toetust ka Hispaanias,
Itaalias, Iirimaal ja Austrias.
Itaalias on kasvav oht viinud uute turvameetmeteni,
kuna usaldusväärsete allikate sõnul tahab ISIS püüda paavsti tappa.
Iisraelilgi pole õnnestunud džihadistide ohtu vältida.
Eelmine nädal mõisteti Iisraelis süüdi esimene Süüria sõjast naasnud
araablasest kodanik, kes on tõsiseks julgeolekuohuks.
ISISe terroristid avaldasid video oma osaluse kohta
hiljuti Iisraeli vastu peetud Gaza terrorisõjas.
Gaza lahinguis hukkus vähemalt üks endine ISISe džihadist.
ISISe toetus kasvab ka Iisraeli araablaste seas.
Ynet Newsi teatel on Egiptuse juudikogukond hääbumas.
Eelmisel kolmapäeval tähistati Iisraelis 5775. juudi uut aastat.
Enne vana aasta lõppu teatati,
et Egiptuse juudikogukond on kahanenud 12 liikmeni.
1950. aastani oli Egiptuses ca 100 000 juuti.
Nüüd on neid vaid 12.
BBCga rääkinud Egiptuse juudikogukonna juhi
Magda Harouni sõnul on kogukond ajalugu.
Suurest kogukonnast olevat järgi vaid mõni üksik sünagoog.
Harouni sõnul on iidsed tekstid vaid üks näide kultuurilise
ja religioosse pärandi lõplikust kadumisest.
End juudi traditsiooni valvuriks pidava Harouni sõnul
on tema esmane kohus hoolitseda allesjäänud juutide eest,
üksikute eakate naiste eest, kel pole peret.
Teiseks ja tähtsaimaks tööks nimetas Haroun surematuid asju
ehk paremaist aegadest rääkivaid
Kairo juudikogukonna peamaja reliikviaid.
Enamik Egiptuse juute sunniti 1950. - 60. aastail lahkuma,
kui riik oli Iisraeliga sõjas
ja Egiptuse valitsus pidas paljusid neist spioonideks.
Juutide jäägi viimset puhkepaika, 1000-aastast iidset juudi surnuaeda,
ümbritsevad slummid.
Arutz Sheva sõnul annab USA kaudselt sõjalist abi
Liibanonis baseeruvale
Iraani toetatud terrorirühmitusele Hezbollah.
Rühmituse PR-juht ütles haruldases intervjuus
New York Timesile, et rühmitus saab võitluses ISISe vastu
USA-lt kaudselt luureabi.
Kui ISIS vallutas augustis hetkeks Liibanonis Süüria piiri ääres Arsali,
saatis USA Hezbollah vahendusel Liibanoni armeele uusi relvi.
Liibanoni ekspertide teatel on USA luureteenistus
Hezbollah'sse infiltreerunud.
Luureleke võib selgitada mõningaid hiljutisi
ISIS-e vastaseid saavutusi,
nagu Hezbollah esimene drooniga teostatud rünnak.
Operatsiooni Protective Edge ajal piiras Obama rutiinset
Hellfire-rakettide lasti Iisraeli
ja määras tulevastele lastidele karmi valve,
kuid nüüd vahendab USA kaudselt luureandmeid ja relvi
terrorirühmitusele Liibanonis.
Hezbollah sõnul on ISISega võitlemine
sama tähtis kui võitlus Iisraeliga, kuna ISISe tegevus ja eesmärgid
teenivat vaid Iisraeli.
Hezbollah on õhutanud korduvalt Iisraeli hävitama
ja on võidelnud intifadades juudiriigi vastu.
Ynet Newsi teatel saadab Iisrael arste, ravimeid
ja muud meditsiinivarustust Aafrikasse appi
ebola vastu võitlema.
IsraAid saadab ka kaks ekspertide rühma,
kellest üks aitab alustada traumaraviprogrammi.
Programmi abil aidatakse rahval taudi hirmuga hakkama saada
ja taudi vältida.
Iisraeli ÜRO saadik Ron Prosor ütles hiljuti ÜRO Julgeolekunõukogu
ebola kriisiistungil, et rahvusvahelisel kogukonnal
on vahendid ja info tuhandete inimeste päästmiseks,
kuid seni pole maailma tegevusest piisanud.
Prosori sõnul täitub iga uus kliinik koheselt, kui patsiendid
ja pered selle ees abijärjekorras seisavad.
Iisrael on varemgi kümneid eri riike aidanud
ja Prosori sõnul on aeg globaalseks sekkumiseks,
kui Lääne-Aafrikas on kaalul kümnete tuhandete elu ja tulevik.
Igal riigil, kui tahes väiksel,
on Prosori sõnul ebola-vastases võitluses oma roll.
Need olid meie tänased uudised. Shalom ja kohtumiseni!
Tõlge: Monika Jaaguri